
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 42P/59/2025 6625201596 28. 05. 2025 JUDr. Mgr. Alexandra Habalčíková ECLI:SK:OSLC:2025:6625201596.2
ROZSUDOK V MENE SLOVENSKEJ REPUBLIKY Okresný súd Lučenec sudkyňou JUDr. Mgr. Alexandrou Habalčíkovou vo veci starostlivosti o maloletú A. B., nar. X.X.XXXX, v konaní zastúpenú kolíznym opatrovníkom Úradom práce, sociálnych vecí a rodiny Lučenec, dieťa rodičov: matky C. B., nar. XX.XX.XXXX, bytom D. E. XX a nebohého otca F. G., nar. XX.X.XXXX, zomrelého 28.3.2012, o návrhu D. G., nar. XX.X.XXXX, bytom D. E. XX na zverenie maloletého dieťaťa do náhradnej osobnej starostlivosti a určenie vyživovacej povinnosti matky, takto rozhodol: I. Maloleté dieťa A. B., nar. X.X.XXXX z v e r u j e do náhradnej osobnej starostlivosti navrhovateľky, D. G., nar. XX.X.XXXX, ktorá je p o v i n n á vykonávať osobnú starostlivosť o maloleté dieťa v rovnakom rozsahu, v akom ju vykonávajú rodičia. Právo zastupovať maloleté dieťa má iba v bežných veciach. Ak predpokladá, že rozhodnutie zákonného zástupcu maloletého dieťaťa v podstatných veciach nie je v súlade so záujmom maloletého dieťaťa, môže sa domáhať, aby tento súhlas pri konkrétnom rozhodnutí zákonného zástupcu preskúmal súd. Náhradný rodič je p o v i n n ý najmenej 30 dní pred dočasným premiestnením maloletého dieťaťa oznámiť súdu dočasné premiestnenie maloletého dieťaťa do cudziny na dobu dlhšiu ako tri mesiace spolu s údajom o mieste, účele a dĺžke pobytu v cudzine a o iných významných skutočnostiach súvisiacich s dočasným premiestnením. II. Matka maloletého dieťaťa, C. B., nar. XX.XX.XXXX je p o v i n n á platiť na výživu maloletej A., nar. X.X.XXXX výživným zodpovedajúcim vo výške 30 % zo sumy životného minima určeného na nezaopatrené neplnoleté dieťa, na účet Úradu práce, sociálnych vecí a rodiny Lučenec vždy do 20. dňa v mesiaci vopred počnúc právoplatnosťou tohto rozsudku najdlhšie do dovŕšenia plnoletosti dieťaťa a po dovŕšení plnoletosti dieťaťa je p o v i n n á výživné poukazovať dieťaťu. III. Žiaden z účastníkov n e m á nárok na náhradu trov konania. odôvodnenie: 1. Tento rozsudok podľa § 221 písm. a/ CSP neobsahuje odôvodnenie. Poučenie: Proti tomuto rozsudku odvolanie nie je prípustné, pretože sa účastníci konania a kolízny opatrovník vzdali práva na podanie odvolania, čo potvrdili svojimi podpismi do súdnej zápisnice zo dňa 28.5.2025. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného predpisu, Zákona č. 233/1995 Z.z. o exekútoroch a exekučnej činnosti.

